

МОНГОЛ УЛСЫН ХУУЛЬ

2022 оны 12 сарын 09 өдөр Төрийн ордон, Улаанбаатар хот

**БАРИЛГЫН ТУХАЙ ХУУЛЬД НЭМЭЛТ,**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Барилгын тухай хуулийн 33 дугаар зүйлд доор дурдсан агуулгатай 33.1.24 дэх заалт нэмсүгэй:

“33.1.24.барилгын салбарт Төр, хувийн хэвшлийн түншлэлийн тухай хуульд заасны дагуу төр, хувийн хэвшлийн түншлэлээр хэрэгжүүлэх төслийг төлөвлөх, төслийн санал гаргах, төр, хувийн хэвшлийн түншлэлийн гэрээний хэрэгжилтийг хангах, хяналт тавих;”

**2 дугаар зүйл.**Барилгын тухай хуулийн 33 дугаар зүйлийн 33.1.24 дэх заалтын дугаарыг “33.1.25” гэж өөрчилсүгэй.

**3 дугаар зүйл.**Энэ хуулийг Төр, хувийн хэвшлийн түншлэлийн тухай хууль хүчин төгөлдөр болсон өдрөөс эхлэн дагаж мөрдөнө.

МОНГОЛ УЛСЫН

ИХ ХУРЛЫН ДАРГА Г.ЗАНДАНШАТАР